ZAPISNIK

Godišnje Skupštine Hrvatskog društva za kolposkopiju i bolesti vrata maternice Hrvatskog liječničkog zbora

Godišnja skupština HDKBVM održana je 19.01.2018. u Multimedijalnom centru KBC-a Sestre Milosrdnice, Vinogradska cesta 29, Zagreb, s početkom u 13h.

Nakon pozdravne riječi predsjednika Društva, doc.dr.sc. Dražana Butorca, utvrđen je broj prisutnih članova društva, 33 od 39 do tada registriranih članova Društva, te time zadovoljen uvjet pravovaljanosti donošenja odluka Skupštine, prema pravilniku Hrvatskog liječničkog zbora.

Skupu je ukupno prisustvovalo 99 kolega različitih struka, a prijavilo se za kao novih članova ili onih koji su obnovili svoje članstvo 74 prisutnih kolega.

Prema unaprijed utvrđenom dnevnom redu nakon svake točke provedeno je glasovanje o prihvaćanju ili ne prihvaćanju izvješća :

1. Izvješće predsjednika

**Skupština je jednoglasno usvojila izvješće predsjednika doc. dr sc Dražana Butorca**

1. Izvješće tajnika

**Skupština je jednoglasno usvojila izvješće tajnika dr.med Marija Čukelja.**

1. Izvješće blagajnika

**Skupština je većinom glasova usvojila izvješće blagajnika Ante Vukovića ,dr. med, koje je iznio Marijo Čukelj dr. med. u njegovo ime.**

1. Razno

Na prijedlog Predsjednika, Skupština je jednoglasno usvojila da se za počasnog člana Društva odabere Goran Dimitrov, doc.dr.sc iz Makedonije.

U obrazloženju je naveden njegov bogat životopis, ispunjen kliničkim i znanstvenim radom kao i njegova uloga u radu Europskog kolposkopskog društva te njegovo sudjelovanje i organizacija brojnih kongresa koje su se održavali u Makedoniji, Hrvatskoj te širom svijeta, a u koje je uvijek aktivno uključivao i naše društvo.

* Dr. med. Dario Majnarić je predložio da se i privatna praksa , kao i primarna praksa uključi u aktivnosti i izvješće rada društva.
* Prof.dr sc Miroslav Kopjar je predložio da se zajednički djeluje u nastojanju da se kod dogovaranja za ginekološke kongrese nastoji ne poklapati u terminima i temama.
* Dr. med. Linda Zanchi je također predložila da se usuglase termini ginekoloških kongresa. U ime primarne zdravstvene zaštite predložila je da se jednodnevna predavanja ubuduće održavaju subotom ujutro, kako bi kolege koji nisu iz Zagreba također mogli aktivno sudjelovati.
* Mr.sc. Renata Obrad Sabljak, predsjednica sekcije primarnih ginekologa, se zahvalila Društvu. Predložila je da se, na njihovu inicijativu, iduće godine okupe zajedno sva društva.
* Skupština je nastavljena sa svečanim dijelom na kojem su održana 4 predavanja na temu epidemiologije raka vrata maternice i screening programa, kolposkopije, novih načina liječenja i cjepiva protiv HPV-a sa stručnjacima na ovom području.

1. Prof. dr. sc. Goran Grubišić , dr.med.

**U prigodi 18. godišnjice osnivanja Hrvatskog društva za kolposkopiju i bolesti vrata maternice HLZ**

2. Dinka Nakić, dr. med., Davor Plažanin, dr.med.

**Probir raka vrata maternice u Hrvatskoj**

3. Rosybel Drury, MSD Regional director of medical affairs for HPV :

**10 years experience with HPV vaccination: What we achieved?**

4. Dr.sc.Vjekoslav Tomaić

**Human papillomaviruses: From infection to malignancy**

5. Doc.dr.sc.Butorac, Ivanka Veselčić, dr.med.dent.

**Ima li što novo ?**

Svečani dio skupštine završio je sa domjenkom i neformalnim druženjem, a u nastavku je sekcija primarnih ginekologa održala svoju sjednicu.

Zapisničar:

Ana Marija Stojić,dr.med.

­­­\_\_\_\_\_\_\_\_\_\_\_\_\_

U Zagrebu, 21.1.2018.